22. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 31 της 11/28 Φεβρ. 1966 (ΦΕΚ Α΄ 41) Περί συμπληρώσεως της υπ’ αριθ. 88/1959 και 130/1962 πράξεων Υπουργικού Συμβουλίου περί στεγάσεως οικογενειών εγκατεστημένων εις τα ερείπια των τ. Φυλακών Συγγρού Αθηνών ως και εις τρώγλας των πόλεων Ηρακλείου, Ρεθύμνης και Χανίων της νήσου Κρήτης και ρυθμίσεως της παραχωρήσεως των υπό των τέως Υπηρεσιών Ανοικοδομήσεως ανεγερθέντων οικημάτων. Εκυρώθη αφ’ ης εδημοσιεύθη έχουσα πλήρη ισχύν Νόμου δια του άρθρ.1 του κατωτέρω Α.Ν.35/1967. Λαβόν υπ’ οψιν σχετικήν εισήγησιν του επί της Κοιν. Προνοίας Υπουργού, αποφασίζει : Άρθρ.1.-1.Δια κοινής αποφάσεως των Υπουργών Κοινωνικής Προνοίας και Εργασίας θέλουσι ρυθμισθή τα του τρόπου διαθέσεως, μεταβιβάσεως της κυριότητος και εκδόσεως των παραχωρητηρίων των δυνάμει των υπ’ αριθ. 88/59 (ΦΕΚ 129/59) και 130/62 (ΦΕΚ 178/62) πράξεων του Υπουργικού Συμβουλίου ανεγερθέντων ή ανεγειρομένων οικημάτων δια την στέγασιν των εις τας τέως Φυλακάς Συγγρού Αθηνών και εις τρώγλας των πόλεων Χανίων, Ηρακλείου και Ρεθύμνης διαβιουσών οικογενειών. Η χρέωσις των δικαιουμένων ως και η εγγραφή και διαγραφή υποθήκης, προκειμένου μεν περί ησφαλισμένων συντελείται κατά τας διατάξεις τας διεπούσας τον Οργανισμόν Εργατικής Κατοικίας προκειμένου δε περί των λοιπών δικαιούχων κατά τας διατάξεις περί Λαϊκής Κατοικίας. Εν προκειμένω και δι’ αμφοτέρας τας περιπτώσεις θα έχουσιν ισχύν αι διατάξεις της παρ.9 του άρθρ.6 του υπ’ αριθ. 775/64 Β. Δ/τος. 2. Το τίμημα των οικημάτων, άτινα παραχωρούνται κατά τας διατάξεις των ως ανωτέρω Πράξεων του Υπουργικού Συμβουλίου ορίζεται εις την αξίαν αυτών μειωμένην κατά 10%. Η εξόφλησις του τιμήματος ενεργείται εις 40 εξαμηνιαίας δόσεις, άρχεται δε αυτή μετά διετίαν από της εκδόσεως του παραχωρητηρίου. Εις τους προκαταβάλλοντας ολόκληρον την  εκ του τιμήματος οφειλήν των προ της εκδόσεως  των   παραχωρητηρίων   παρέχεται   έκπτωσις (Αντί της σελ.465(γ) Σελ .465(δ) Τεύχος 1305 Σελ. 97 Διάφοροι Στεγαστικοί Νόμοι 35.Η.ω.22 οριζομένη εις 30% επ’ αυτού, εις δε τους προκαταβάλλοντας μετά την έκδοσιν του παραχωρητηρίου ολόκληρον το υπόλοιπον της υφισταμένης οφειλής παρέχεται έκπτωσις ίση προς ποσοστόν 20% επί του προκαταβαλλομένου και μη ληξιπροθέσμου χρεωστικού υπολοίπου. 3.(Προστίθεται εδάφιον εις άρθρ. 3 Π.Υ.Σ. 130/1962,ανωτ.σελ.463). 4.(Συμπληρούται η παρ. 5 άρθρ. 7 της αυτής Π.Υ.Σ., ανωτ. σελ. 464). Άρθρ.2.-(Ετροποποιήθη και εκωδικοποιήθη δια του κατωτέρω Β.Δ. 29/1970). Εις εκτέλεσιν του ανωτέρω άρθρ.2 είχεν εκδοθή η υπ’ αριθ. Δ4γ/8846/4079 της 4/25 Ιουλ. 1966 απόφ. Υπ. Οικονομικών και Κοινωνικής Προνοίας (ΦΕΚ Β’ 462) «περί καθορισμού των όρων και προϋποθέσεων ως και της διαδικασίας παραχωρήσεως εις δικαιούχους οικημάτων ανεγερθέντων υπό των Υπηρεσιών του πρώην Υπουργείου Ανοικοδομήσεως», περιληφθείσα και αύτη εις την Κωδικοποίησιν του κατωτέρω Β.Δ. 29/1970. 